The Awefull Battle of the Pekes and the Pollicles/Hungarian

The Hungarian lyrics for "The Awefull Battle of the Pekes and the Pollicles", translated by Romhányi József for Budapest 1983.

Lyrics
 "A nagy hirig macska"

A csau és a bulldog közt, tudjuk ezt jól A gyűlölség több, mint egy életre szól Soha kivétel nincs e szabály alól! És ha összefut e kettő bárhol egy nap Ott a szetterek szeppenten lapítnak csak És ha harc indul, hökkenten vakkantanak Így, hogy:

Vakk, vakk, vakk, vakk Vakk, vakk, vakk, vakk

A hangjuk a sétányon vad lármát csap Nos, nemrég még harc nélkül telt el egy hét Közben egymást csak távolról méregették A bulldog egy pár napig meg sem jelent Sokan úgy tudták, újabban rossz kedve van Titkon naphosszat kocsmázik Wellingtonban Ám egy szép napon mindkettő ott termett lent Szinte felsírt a parkban a vészjósló csend! Még úgy állnak ott, mint két merev szobor Ám szájuk már habzik, a vérük forr

Majd rákezdik: Vakk, vakk, vakk, vakk, Vakk, vakk, vakk, vakk A torkára hangfogót egyik se rak

Rákezdik: Vakk, vakk, vakk, vakk, Vakk, vakk, vakk, vakk. A torkára hangfogót egyik se rak

Ám a Csau, mint ezt jól tudjuk, kínai faj Így számára forró az angol talaj Mind kinézik őket a jobb ebkörök Kit óvatos gazdája már megkötött Felmordul orvul az ajtó mögött Buzdít ugatva, hangja nem csitul Izgat makogva kínaiul

Ebből tudhatni, ma vér folyik itt Mert ezt nem tűrheti tovább egy brit!

Él sok ebfajta bárki földjén Van skót kutya, ír is meg dán Van dalmát, és orosz, meg örmény De legtöbb a kínai tán Akad lengyel és magyar, meg talján Sok a német, a gall, a spanyol

Áll mind ugrásra készen a talpán Ám a bulldog most ekképp csahol:

Nevem Tom, nemcsak jártatom a szám Ki belém köt, az meglakol!

A skótjuhász falka bőrdudán kezd egy harci dalra Buzdul boxer, izgul foxi, a szettert vissza kell fogni Vinnyog a pincsi a gazdi mögött, a rattler közben dünnyögve nyög

Majd kórusban vakkantanak: Vakk, vakk, vakk, vakk, Vakk, vakk, vakk, vakk, A torkára hangfogót egyik se rak!

Hu-hu! Vau-vau! Hu-hu! Vau-vau! A torkára hangfogót egyik se rak!

Nagy hős ott már annyi volt, mint fán a hernyó A forgalom leállt, még lenn is a metró A távközlő hálózat rég megszakadt Erre kijött a tűzoltó rohamcsapat Ám egyszercsak csend lesz, a harci kedv lanyhul Mert kilép a házból...

...a Nagy Hirig Kandúr!

A két szeme fellobbant, fehéren izzott Az ásító álkapcsán félelmes izmok Ha széttekint unottan, szenvtelenül Már ebzárlat lesz ott egy percen belül Egy ásítás kell, egy elnyújtott A csau elkotródik, kullog a bulldog Ő nyújtózik, mind aki elcsucsukál Szétfut az ebhad, mint a juhnyáj!

A bulldog, ha később visszaoson Már csend ül az utcán, a házsorokon

A Nagy Hirig macskának hódolat jár!

Karminca cicák és minden eb Nagyhangú bulldog és hős kandúr A testünk egyszer porba hull!